Hammersmith & City Line

Hammersmith & City Line je jedna z liniek Londýnskeho metra. Na mapách je vyznačená ružovou farbou. Pôvodne ako časť Metropolitan Line je to najstaršia podpovrchová železnica na svete – konkrétne úsek medzi stanicami Paddington a Farringdon Street (dnes Farringdon), na ktorom prvýkrát začali súpravy jazdiť 10. januára 1863.

S výnimkou krátkej Waterloo & City Line a už neexistujúcej East London Line je to najmenej využívaná linka metra v Londýne (teda je desiata najviac využívaná linka).

 Dejiny 
Linka bola vetvou Metropolitan Line až do roku 1988 a odvtedy začala fungovať ako samostatná linka metra na úsekoch, ktoré Metropolitan Line prestala obsluhovať (Hammersmith – Baker Street a Liverpool Street – Barking).

Názov linky pochádza z jej pôvodného názvu Hammersmith & City Railway. Táto pôvodná  železnica vychádzala zo stanice Hammersmith a končila vo Westbourne Park. Otvorili ju v roku 1864 a od jej otvorenia do roku 1868 tu spoločne premávali súpravy Metropolitan a Great Western Railways.

Aj keď bola posledná zmena pomerne dávno (1988), v niektorých staniciach sú ešte stále zvyšky označení (kachličky, kovové mapy) pôvodnej Metropolitan Line.

 Vozový Park 

Na Hammersmith & City Line premávajú súpravy typu C s charakteristickými farbami Londýnskeho metra – červenou, bielou a modrou. Súpravy linka zdieľa so Circle a District Line (vetva Edgware Road – Wimbledon) a každá súprava má 6 vozňov.

 Trasa 
Poznámka: Za názvom stanice sa nachádza jej prípadný pôvodný názov alebo názvy, dátum jej otvorenia, prípadne aj dátum jej uzavretia.
 Terminus: Hammersmith  (13. jún 1864, presunutá 1. decembra 1868) (prestup na District a Piccadilly Line)
 Goldhawk Road (1. apríl 1914)
 Shepherd's Bush (13. jún 1864, presunutá 1. apríla 1914)
 Latimer Road (16. december 1868)
 Ladbroke Grove Notting Hill, Notting Hill & Ladbroke Grove, Ladbroke Grove (North Kensington) (13. jún 1864)
 Westbourne Park  (1. február 1866, presunutá 1. novembra 1871)
 Royal Oak (30. október 1871)
 Paddington (10. január 1863) (prestup na Bakerloo, Circle a District Line a na Great Western Main Line)
 Edgware Road (10. január 1863) (prestup na Bakerloo, Circle a District Line)
 Baker Street (10. január 1863) (prestup na Bakerloo, Circle, Jubilee a Metropolitan Line)
 Great Portland Street (10. január 1863) (prestup na Circle a Metropolitan Line)
 Euston Square (10. január 1863) (prestup na Circle a Metropolitan Line a na West Coast Main Line – stanica Euston)
 King's Cross St Pancras (10. január 1863) (prestup na Circle, Metropolitan, Northern (vetva Bank), Piccadilly a Victoria Line a na Midland Main Line a East Coast Main Line)
 Farringdon (10. január 1863) (prestup na Circle a Metropolitan Line a na Thameslink)
 Barbican (23. december 1865) (prestup na Circle a Metropolitan Line a na Thameslink)
 Moorgate (23. december 1865) (prestup na Circle, Metropolitan a Northern Line (vetva Bank) a na Thameslink)
 Liverpool Street (12. júl 1875) (prestup na Circle, Metropolitan a Central Line a na Great Eastern Main Line)
 Aldgate East (6. október 1884) (prestup na District Line)
 Terminus (v nedeľu): Whitechapel (6. október 1884) (prestup na District a East London Line)
 Stepney Green (23. jún 1902) (prestup na District Line)
 Mile End (2. jún 1902) (prestup na Central a District Line)
 Bow Road (11. jún 1902) (prestup na District Line)
 Bromley-by-Bow (2. jún 1902) (prestup na District Line)
 West Ham  (1. jún 1901) (prestup na District a Jubilee Line a na c2c a Silverlink)
 Plaistow (4. máj 1936) (prestup na District Line)
 Upton Park (4. máj 1936) (prestup na District Line)
 East Ham  (4. máj 1936) (prestup na District Line)
 Terminus: Barking  (4. máj 1936) (prestup na District Line a na c2c a Silverlink)

 Budúcnosť 
V roku 2008 bude do prevádzky uvedená nová stanica Wood Lane, ktorá sa bude nachádzať medzi súčasnými Shepherd's Bush a Latimer Road a bude sa nachádzať v blíkzosti televízneho centra BBC. Umožní ľahší prestup na Central Line. V dôsledku toho bude stanica Shepherd's Bush na Hammersmith & City Line premenovaná na Shepherd's Bush Market, aby sa vyhlo k zamieňaniu stanice Shepherd's Bush na Central Line. Je zaujímavé, že v novej stanici nebude predajňa lístkov, vraj ako oznámila TfL, kvôli veľkej rozšírenosti Oyster Card.

V roku 2011 by sa mala Hammersmith & City Line zlúčiť so Circle Line do trasy Hammersmith - Paddington - Aldgate - Victoria - Edgware Road, čo by malo odstrániť neschopnosť vynulovať meškania na stávajúcej Circle Line a taktiež aj umožniť zvýšiť frekvenciu spojov. Úsek Liverpool Street - Barking by mala novo obsluhovať predĺžená Metropolitan Line.

 Externé odkazy 
 Hammersmith & City Line – oficiálna stránka (po anglicky)
 Clive's Underground Line Guides: Hammersmith & City Line

Kategória:Londýnske metro